
ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 44 της 5.12.2015 

Τροποποίηση της 11/11-4-2014 Πράξης Υπουργικού Συμ¬ 
βουλίου «Ρύθμιση θεμάτων κατ’ εφαρμογή της πα¬ 
ραγράφου 11 του άρθρου 6α του ν. 3864/2010 (Α' 119), 
όπως προστέθηκε με την υποπαράγραφο Α3 της πα¬ 
ραγράφου Α του άρθρου δεύτερου του ν. 4254/2014 
(Α'85)» (Α' 90). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1) Τις διατάξεις: 

α) του άρθρου 82 παρ. 2 του Συντάγματος, 
β) των παρ. 6,11 και 12 του άρθρου 6Α του ν. 3864/2010 
«Περί ιδρύσεως Ταμείου Χρηματοπιστωτικής Σταθερό¬ 
τητας» (Α' 119), όπως τροποποιήθηκε με το άρθρο 1 του 
ν. 4340/2015 «Για το πλαίσιο ανακεφαλαιοποίησης των 
πιστωτικών ιδρυμάτων και άλλες διατάξεις του Υπουρ¬ 
γείου Οικονομικών» (Α' 134) και ισχύει, 
γ) της 11/11-4-2014 Πράξης Υπουργικού Συμβουλίου 
«Ρύθμιση θεμάτων κατ’ εφαρμογή της παραγράφου 11 
του άρθρου 6 α του ν. 3864/2010 (Α' 119), όπως προστέ¬ 
θηκε με την υποπαράγραφο Α3 της παραγράφου Α του 
άρθρου δεύτερου του ν 4254/2014 (Α'85)» (Α' 90), 
δ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα (π.δ. 63/2005, Α' 98). 

2) Το γεγονός ότι, σύμφωνα με την παρ. 6 του άρθρου 
6Α του ν. 3864/2010, τα μέτρα των παρ. 1 έως 4 του άρ¬ 
θρου 6Α συνιστούν μέτρα εξυγίανσης κατά τον ορισμό 
του άρθρου 2 της Οδηγίας 2001/24/ΕΚ του Ευρωπαϊκού 
Κοινοβουλίου και του Συμβουλίου της 4ης Απριλίου 2001 
για την εξυγίανση και την εκκαθάριση των πιστωτικών 
ιδρυμάτων, που εισήχθη στην ελληνική νομοθεσία με το 
ν. 3458/2006 «Εξυγίανση και εκκαθάριση των πιστωτικών 
ιδρυμάτων και άλλες διατάξεις» (Α' 94). 

3) Το γεγονός ότι, προκειμένου το οικονομικό βάρος 
της διάσωσης ενός πιστωτικού ιδρύματος που κρίνεται 
βιώσιμο από την αρμόδια αρχή να μην αναλαμβάνεται 
μόνο και κατ’ αρχήν από τους φορολογούμενους, και 
ότι προτού χορηγηθεί σε μια τράπεζα οποιαδήποτε 
μορφή κρατικής ενίσχυσης, είτε πρόκειται για ανακε- 
φαλαιοποίηση είτε για μέτρο ενίσχυσης απομειωμένων 
περιουσιακών στοιχείων, θα πρέπει να έχει εξαντληθεί 


κάθε δυνατό μέτρο ενίσχυσης των ιδίων κεφαλαίιον της 
από την ίδια την τράπεζα. 

4) Την ανάγκη τροποποίησης της 11/11-4-2014 Πρά¬ 
ξης Υπουργικού Συμβουλίου, ώστε να συμμορφώνεται 
στις διατάξεις του άρθρου 6 Α του ν. 3864/2010, όπως 
τροποποιήθηκε με το ν. 4340/2015 και το ν. 4346/2015 
«Επείγουσες ρυθμίσεις για την εφαρμογή της Συμφω¬ 
νίας Δημοσιονομικών Στόχων και Διαρθρωτικών Με¬ 
ταρρυθμίσεων και άλλες διατάξεις» (Α' 152) και ισχύει 

5) Την εισήγηση του Υπουργού Οικονομικών. 

6) Το γεγονός ότι από την παρούσα δεν προκαλεί- 
ται δαπάνη σε βάρος του κρατικό προϋπολογισμού, 
αποφασίζει: 

Η 11/11-4-2014 Πράξη Υπουργικού Συμβουλίου «Ρύθμιση 
θεμάτων κατ’ εφαρμογή της παραγράφου 11 του άρ¬ 
θρου 6 α του ν. 3864/2010 (Α' 119), όπως προστέθηκε με 
την υποπαράγραφο Α3 της παραγράφου Α του άρθρου 
δεύτερου του ν. 4254/2014 (Α'85)» (Α' 90) αντικαθίσταται 
ως εξής: 

Άρθρο 1 

1. Πριν την εισήγηση της στο Υπουργικό Συμβούλιο για 
τη λήψη των μέτρων του άρθρου 6Α του ν. 3864/2010 
η Τράπεζα της Ελλάδος δύναται να ορίζει, σύμφωνα 
με την παρ. 4 του άρθρου 6Α του ν.3854/2010, εκτιμητή 
ανεξάρτητο από οποιαδήποτε δημόσια αρχή, και να του 
αναθέτει να αποτιμήσει κατά εύλογο και ρεαλιστικό 
τρόπο τα στοιχεία του ενεργητικού και παθητικού του 
πιστωτικού ιδρύματος. Ο εν λόγω εκτιμητής δε δύναται 
να είναι ο εν ενεργεία τακτικός ελεγκτής του πιστωτι¬ 
κού ιδρύματος και δεν δύναται να τελεί σε οποιαδήποτε 
άλλη κατάσταση σύγκρουσης συμφερόντων η οποία 
θα μπορούσε να επηρεάσει την ανεξαρτησία του. Αν 
ήδη βρίσκεται σε εξέλιξη ανεξάρτητη αποτίμηση του 
πιστωτικού ιδρύματος από ανεξάρτητο ελεγκτή που 
έχει ορίσει η Τράπεζα της Ελλάδος από άλλη αιτία, η 
αποτίμηση του δύναται να χρησιμοποιείται για τους 
σκοπούς της ανωτέρω αποτίμησης της παρ. 4 του άρ¬ 
θρου 6Α του ν. 3864/2010. Η αποτίμηση ενσωματώνεται 
στην εισήγηση της Τράπεζας της Ελλάδος προς το 
Υπουργικό Συμβούλιο. 

2. Στην περίπτωση που δεν είναι δυνατό να διενεργη- 
θεί εγκαίρως η ανωτέρω αποτίμηση από τον ανεξάρ¬ 
τητο εκτιμητή, αυτή διενεργείται από την Τράπεζα της 
Ελλάδος με βάση συντηρητικές εκτιμήσεις. 

3. Η αποτίμηση λαμβάνεται υπόψη για να προσδιορι¬ 
στεί η ανάγκη και η έκταση εφαρμογής των προβλε- 
πόμενων στην παρ. 2 του άρθρου 6Α του ν. 3864/2010 
μέτρων. 

4. Η αποτίμηση δεν λαμβάνει υπόψη οποιαδήποτε 
κρατική κεφαλαιακή ενίσχυση που πρόκειται να παρα¬ 
σχεθεί από τη δημοσίευση και μετά της Πράξης Υπουρ¬ 
γικού Συμβουλίου που προβλέπεται στο άρθρο 6Α του 
ν. 3864/2010. 

Άρθρο 2 

1. Τα κεφαλαιακά μέσα και υποχρεώσεις που υπό- 
κεινται σε μετατροπή σύμφωνα με το άρθρο 6Α του 
ν. 3864/2010, μετατρέπονται σε κοινές μετοχές του 
πιστωτικού ιδρύματος, στο ύψος του ποσού που προ¬ 
κύπτει από την αποτίμηση του άρθρου 1 διαιρούμενο 
με την τιμή διάθεσης των νέων κοινών μετοχών, όπως 
αναφέρεται στην παρ. 3, και στρογγυλοποιούμενο στον 
εγγύτερο προς τα κάτω ακέραιο αριθμό μετοχών. 

2. Δεν καταβάλλεται κανένα ποσό σε μετρητά για τα 
προκύπτοντα κατά τον ανωτέρω υπολογισμό και πριν 
τη στρογγυλοποίηση κλάσματα κοινών μετοχών. 

3. Η τιμή διάθεσης της κοινής μετοχής προκύπτει σύμ¬ 
φωνα με την αξία που προκύπτει από την εφαρμογή 
της παρ. 5 του άρθρου 7 του ν. 3864/2010 στο πλαίσιο 
της διαδικασίας αύξησης μετοχικού κεφαλαίου του πι¬ 
στωτικού ιδρύματος. 

Άρθρο 3 

1. Αν το εφαρμοζόμενο μέτρο συνίσταται στη μεί¬ 
ωση της ονομαστικής αξίας μετοχών, η μείωση αυτή 
πραγματοποιείται σύμφωνα με τις διατάξεις του 
κ.ν. 2190/1920, σε συνδυασμό με αύξηση μετοχικού κε¬ 
φαλαίου που αποφασίζεται από τη γενική συνέλευση 
του πιστωτικού ιδρύματος. 

2. Αν το εφαρμοζόμενο μέτρο συνίσταται στη μείωση 
της ονομαστικής αξίας των υποχρεώσεων μειωμένης 
εξασφάλισης ή μη εξασφαλισμένων κοινών υποχρεώ¬ 
σεων που δεν κατατάσσονται προνομιακά σύμφωνα με 
κανόνες αναγκαστικού δικαίου, η μείωση αυτή θεωρεί¬ 
ται ότι πραγματοποιείται με την έκδοση της Πράξης 
Υπουργικού Συμβουλίου που προβλέπεται στην παρ. 1 
του άρθρου 6Α του ν. 3864/2010. 

3. Στην περίπτωση της μετατροπής, η μετατροπή προ¬ 
κύπτει ταυτόχρονα με τη δημοσίευση της ανωτέρω Πρά¬ 
ξης Υπουργικού Συμβουλίου οπότε και οι εκδιδόμενες 
νέες κοινές μετοχές κατανέμονται στους δικαιούχους 
με τον τρόπο που προβλέπεται στο άρθρο 2 της πα¬ 
ρούσας Πράξης. 

4. Για την ορθή απόδοση των εν λόγω μετοχών στους 
κυρίους τους, το πιστωτικό ίδρυμα ενημερώνει τους 
δικαιούχους για την ολοκλήρωση της μετατροπής και 
τις ενέργειες στις οποίες πρέπει να προβούν για να 
αναλάβουν τις μετοχές τους. 

Άρθρο 4 

Γ ια τους σκοπούς της μετατροπής ή μείωσης, κατά 
περίπτωση, των υποχρεώσεων που εμπίπτουν στις παρ. 
1 και 3 του άρθρου 6Α του ν. 3864/2010, η εισήγηση 
της Τράπεζας της Ελλάδος και η Πράξη Υπουργικού 
Συμβουλίου που προβλέπεται στην παρ. 1 του άρθρου 
6Α του ν. 3864/2010, περιλαμβάνουν αναλυτικό κατάλο¬ 


γο των ανωτέρω υποχρεώσεων και προσδιορίζουν την 
υπαγωγή τους στα μέτρα που προβλέπονται στο άρθρο 
6Α του ν. 3864/2010. 

Άρθρο 5 

1. Πα την αποτίμηση που διενεργείται σύμφωνα με 
την παρ. 9 του άρθρου 6Α του ν. 3864/2010, η Τράπεζα 
της Ελλάδος ορίζει ως εκτιμητή πρόσωπο που είναι 
ανεξάρτητο από οποιαδήποτε δημόσια αρχή, συμπε¬ 
ριλαμβανομένου του Υπουργείου Οικονομικών και της 
Τράπεζας της Ελλάδος προκειμένου να διασφαλιστεί 
η διεξαγωγή μίας δίκαιης και αντικειμενικής αποτίμη¬ 
σης των στοιχείων του ενεργητικού και παθητικού του 
πιστωτικού ιδρύματος. 

2. Η αποτίμηση που προβλέπεται στην παρ. 9 του 
άρθρου 6Α του ν. 3864/2010 αποτυπώνεί: 

α) Τη μεταχείριση που θα είχαν τα κεφαλαιακά μέσα 
και οι υποχρεώσεις που εμπίπτουν στις παρ. 1 και 3 
του άρθρου 6Α του ν. 3864/2010 σε περίπτωση που το 
πιστωτικό ίδρυμα ετίθετο σε ειδική εκκαθάριση αμέ¬ 
σως πριν την έκδοση της Πράξης Υπουργικού Συμβου¬ 
λίου που προβλέπεται στην παρ. 1 του άρθρου 6Α του 
ν. 3864/2010. 

β) Τη μεταχείριση της οποίας έτυχαν τα ως άνω κε¬ 
φαλαιακά μέσα και οι ως άνω υποχρεώσεις με βάση την 
Πράξη Υπουργικού Συμβουλίου που προβλέπεται στην 
παρ. 1 του άρθρου 6Α του ν. 3864/2010. 

γ) Αν υπάρχει κάποια διαφοροποίηση μεταξύ των 
στοιχείων Α' και β’ ανωτέρω. 

3. Η εν λόγω αποτίμηση: 

α) Βασίζεται στην υπόθεση ότι το πιστωτικό ίδρυμα 
θα ετίθετο σε διαδικασία ειδικής εκκαθάρισης αμέσως 
πριν την έκδοση της Πράξης Υπουργικού Συμβουλί¬ 
ου που προβλέπεται στην παρ. 1 του άρθρου 6Α του 
ν. 3864/2010. 

β) Βασίζεται στην υπόθεση ότι η ως άνω Πράξη Υπουρ¬ 
γικού Συμβουλίου δεν θα είχε εκδοθεί. 

γ) Δε λαμβάνει υπόψη οποιαδήποτε κρατική κεφαλαι¬ 
ακή ενίσχυση ή έκτακτη παροχή ρευστότητας προς το 
πιστωτικό ίδρυμα. 

Άρθρο 6 

Στην περίπτωση που κατά την εφαρμογή των μέτρων 
της Πράξης Υπουργικού Συμβουλίου που προβλέπεται 
στην παρ. 1 του άρθρου 6Α του ν. 3864/2010, οι κά¬ 
τοχοι των κεφαλαιακών μέσων και υποχρεώσεων που 
υπόκεινται στα μέτρα του άρθρου 6Α του ίδιου νόμου, 
αποδείξουν ότι δικαιούνται αποζημίωσης, σύμφωνα με 
την παρ. 8 του ίδιου άρθρου, το Ελληνικό Δημόσιο, 
μετά την καταβολή της όποιας αποζημίωσης, δικαιούται 
να αναζητήσει την καταβληθείσα αποζημίωση από το 
τραπεζικό σύστημα. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γ ενικός Γ ραμματέας της Κυβέρνησης 
ΜΙΧΑΗΛ ΚΑΛΟΓΗΡΟΥ 

